นายกรัฐมนตรี น้อมนำกระแสพระราชดำรัสพระบาทสมเด็จพระเจ้าอยู่หัว ที่ทรงให้กำลังใจทุกคนในการทำหน้าที่และฝ่าฟันวิกฤตโควิด-19
นายกรัฐมนตรี น้อมนำกระแสพระราชดำรัสพระบาทสมเด็จพระเจ้าอยู่หัว ที่ทรงให้กำลังใจทุกคนในการทำหน้าที่และฝ่าฟันวิกฤตโควิด-19น.พ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงผลการประชุมที่มี พลเอก ประยุทธ์ จันทร์โอชา นายกรัฐมนตรี เป็นประธาน ว่า นายกรัฐมนตรี ได้น้อมนำกระแสพระราชดำรัสของ พระบาทสมเด็จพระเจ้าอยู่หัว ที่ชื่นชมผลการปฏิบัติงานของรัฐบาล คณะรัฐมนตรี ข้าราชการพลเรือน ตำรวจทหาร เจ้าหน้าที่แพทย์ พยาบาล สาธารณสุข เจ้าหน้าที่ส่วนท้องถิ่น อาสาสมัครสาธารณสุข จิตอาสา ตลอดจนภาคธุรกิจเอกชนและประชาชนที่ร่วมกันทำงานอย่างหนัก ด้วยความอดทน เสียสละ ร่วมมือกันจนทำให้สถานการณ์โควิด-19 ในประเทศไทยดีขึ้นตามลำดับเป็นที่น่าพอใจ พร้อมกับพระราชทานกำลังใจให้ทุกคนหากมีสิ่งหนึ่งสิ่งใด ที่ประสงค์ให้พระองค์และสมเด็จพระนางเจ้าฯ พระบรมราชินี พระราชทานเพิ่มเติม ขอให้กราบบังคมทูลได้ตลอดเวลา ซึ่งนับเป็นพระมหากรุณาธิคุณอย่างหาที่สุดมิได้ ขอให้ทั้งสองพระองค์ทรงพระเจริญยิ่งยืนนานสำหรับตัวเลขผู้ป่วยรายใหม่มีแนวโน้มเริ่มลดลงเรื่อยๆ โดยวันนี้มีผู้ป่วยรายใหม่ 28 คน ส่วนใหญ่อยู่ในกรุงเทพฯ 12 คน สามารถกลับบ้านได้ 70 คน รวมเป็น 1,288 คน ใน 68 จังหวัด ผู้ป่วยสะสม 2,579 คน เสียชีวิตเพิ่ม 2 คน รวมเสียชีวิต 40 คน เป็นชายไทยอายุ 56 ปี จากจังหวัดสมุทรปราการ มีประวัติสัมผัสกับผู้ป่วยยืนยันมาก่อนหน้านี้ และชายอายุ 43 ปี เป็นพนักงานบริษัท อยู่ที่กรุงเทพฯ มีประวัติเป็นโรคเบาหวาน ไตวายเรื้อรัง และไขมันในเลือดสูง โดยผู้ป่วยมากที่สุดเมื่อเทียบอัตราประชากร 1 แสนคน อยู่ที่จังหวัดภูเก็ตร้อยละ 44.03 รองลงมา ได้แก่ กรุงเทพฯ ส่วนผู้ที่เดินทางกลับจากปฏิบัติศาสนกิจที่ประเทศอินโดนีเซีย มีผู้ติดเชื้อเป็น 61 คนแล้วทั้งนี้ผู้ป่วยส่วนใหญ่ เป็นผู้ที่มีประวัติสัมผัสกับผู้ป่วยที่อยู่ก่อนหน้านี้มากที่สุด รองลงมา คือ ผู้ที่เดินทางกลับจากต่างประเทศ/ผู้ที่ทำงานในพื้นที่แออัด/และบุคลากรทางการแพทย์และสาธารณสุข ส่วนจังหวัดภูเก็ต ที่มีสถิติผู้ติดเชื้อโควิด-19 มากที่สุดอันดับแรก คือ ติดจากสถานบันเทิง 77 คน สัมผัสกับผู้ป่วยที่ยืนยันก่อนหน้านี้ 33 คน ทำงานในอาชีพเสี่ยง 33 คน เป็นชาวต่างชาติ 10 คน และเป็นคนไทยที่เดินทางกลับจากต่างประเทศ 4 คนน.พ.ทวีศิลป์ กล่าวว่า หากตัวเลขผู้ป่วยโควิด-19 ลดลงเรื่อยๆ รัฐบาลจะพิจารณาผ่อนคลายมาตรการเคอร์ฟิว แต่จะต้องมั่นใจว่าสถานการณ์ดีขึ้นจริงๆ ขณะที่หน้ากากอนามัยแบบผ้า ขณะนี้จะจ่ายไปแล้วกว่า 8 ล้านชิ้น ส่วนแรงงานต่างด้าว กระทรวงการต่างประเทศจะประสานประเทศเพื่อนบ้านให้ชะลอแรงงานต่างด้าวที่จะเดินทางเข้ามาทำงานในประเทศไทย และจะเพิ่มความเข้มงวดรถรับจ้างขนแรงงานต่างด้าวตามจุดผ่านแดนต่างๆ มากขึ้น สำหรับราคาสินค้า ขอยืนยันว่า สินค้าอุปโภคบริโภคจะไม่ขาดตลาดอย่างแน่นอน ไม่จำเป็นต้องกักตุน อย่างไรก็ตาม หากประชาชนมีเรื่องร้องเรียนปัญหาความเดือดร้อนสามารถติดต่อได้ที่สายด่วน 1111 ตลอดเวลา